नोएडा: थाना इकोटेक-3 क्षेत्र के कच्ची सड़क टी-प्वाइंट के पास गुरुवार सुबह कंटेनर के चालक ने लापरवाही से वाहन चलाते हुये मोटरसाइकिल सवार दो युवकों को टक्कर मार दी. इस घटना में एक युवक की मौत हो गई, जबकि दूसरे की हालत नाजुक बनी हुई है. थाना इकोटेक-3 के थानाध्यक्ष शावेज खान ने बताया कि यूपी के जनपद जौनपुर के रहने वाले अरविंद कुमार सिंह अपने साथी अरुण कुमार के साथ गुरुवार की सुबह मोटरसाइकिल पर सवार होकर कच्ची सड़क के पास से गुजर रहे थे, कि तभी एक अज्ञात कंटेनर चालक ने तेजी व लापरवाही से वाहन चलाते हुए उनकी मोटरसाइकिल में टक्कर मार दी.